**Koolitaja õppesse osalejate leidmise konkurss**

1. **Üldandmed** 
   1. Koolitajate õppesse osalejate leidmise konkursi korraldaja (edaspidi konkursi korraldaja): Tervise Arengu Instituut
   2. Konkursi korraldaja aadress: Paldiski mnt 80, 10617 Tallinn, Eesti Vabariik
   3. Vastutav isik: Kairit Viidalepp
   4. Vastutava isiku e-post: kairit.viidalepp@tai.ee
   5. Konkursi korraldaja edastab informatsiooni koolitajate õppesse osalejate leidmiseks koos osalemiseks vajalike andmete ja nõuetega kohalike omavalitsuste e-posti aadressidele, Eesti Linnade ja Valdade Liidule, Eesti Sotsiaaltöö Assotsiatsioonile ning avaldab antud konkursi kohta info Tervise Arengu Instituudi kodulehel.
2. **Konkursi nimetus, eesmärk ja kirjeldus**
   1. Konkursi nimetus: Osalejate leidmine RFK (Rahvusvaheline funktsioneerimisvõime klassifikatsioon) koolitajate õppesse. RFK koolitajate õpe toimub TAT „Pikaajalise hoolduse kättesaadavuse ja kvaliteedi parandamine“ (SFOS nr 2021-2027.4.09.23-0002) raames.
   2. Konkursi eesmärk ja kirjeldus: leida kuni 23 inimest, kes on valmis läbima RFK koolitajate õppe (orienteeruv koolituse maht 55 akadeemilist tundi) ning kes peale RFK koolitaja tunnistuse omandamist viiksid 2025. aastal läbi RFK valdkonna täienduskoolitusi kuni 285-le kohaliku omavalitsuse spetsialistile.
3. **Koolitaja õppe eesmärk ja tingimused**
   1. RFK koolitajate õppe eesmärk: anda osalejatele teadmiseid ja oskuseid RFK alaste täienduskoolituste läbi viimiseks kohaliku omavalitsuse sotsiaalvaldkonna spetsialistidele.
   2. RFK koolitajate õppe sihtrühm: kohalike omavalitsuste sotsiaalvaldkonna spetsialistid.
   3. RFK koolitajate õppe toimumiskoht: Eesti
   4. RFK koolitajate õppe toimumise orienteeruv aeg:

I osa: 27.08.2024 – 28.08.2024

II osa: 12.09.2024, 13.09.2024, 10.10.2024.

Korraldajal on õigus teha koolituse läbiviimise kuupäevade osas muudatusi.

* 1. RFK koolitajate õppe läbiviimise keel: eesti keel.
  2. RFK koolitajate koolituse koolitusmaterjalid ja õppekava töötatakse välja Tervise Arengu Instituudi poolt.
  3. Koolitajate õpe toimub kontaktõppes asukohaga Tallinnas. Koolitusega kaasnevaid sõidu- ja majutuskulusid konkursi korraldaja ei hüvita.
  4. Konkursil osalejal peab olema valmisolek osaleda kahest osast koosneval RFK koolitajate õppel:
     1. I osa „Koolitusprotsessi kavandamine ja täiskasvanute õppimise toetamine“
     2. II osa „Rahvusvahelise funktsioneerimisvõime klassifikatsiooni (RFK) kasutamine kohalikus omavalitsuses ja valdkondade üleses koostöös – koolitajate koolitus“ .
  5. RFK koolitajate koolituse läbinutele ja vajalikud õpiväljundid saavutanud osalejatele väljastatakse tunnistus.
  6. Vastavalt koolitaja õppe eesmärgile on RFK koolitaja õppe läbimisel ja tunnistuse saanud koolitajatel valmisolek 2025. aastal läbi viia RFK alaseid täienduskoolitusi kohaliku omavalitsuse sotsiaalvaldkonna spetsialistidele.
  7. RFK koolitajate õppe läbimiseks osalejatega lepinguid ei sõlmita. Pärast koolitust saadetakse RFK KOV suunalise koolitajate õppe läbinutele ja/või mõnes muus Euroopa Liidu liikmesriigis RFK KOV suunalise koolituse ning tunnistuse saanud isikutele pakkumuskutse.
  8. RFK koolitusel osaleja on teadlik, et pärast RFK koolitajate õppe läbimist ja tunnistuse saamist esitatakse talle pakkumuskutse, mille kohaselt on pakkumuskutses osaleja ülesandeks viia läbi auditoorse kontaktõppega RFK alaseid täienduskoolitusi ettenähtud mahus ja kuupäevadel kohalike omavalitsuste sotsiaalvaldkonna spetsialistidele. Pakkumuskutses esitatud nõuetele vastava ja valituks osutunud isikuga sõlmitakse leping.

1. **Nõuded koolitaja õppe konkursil osalejale** 
   1. Kõrgharidus sotsiaaltöös või sellele vastav kvalifikatsioon (esitada haridust tõendav dokumendi koopia) või sotsiaaltöötaja kutse (esitada kutsetunnistuse koopia);
   2. Töökogemus riiklike ja/või kohaliku omavalitsuse sotsiaalteenuste, sh sotsiaalvaldkonna projektide osutamisel, juhtimisel, korraldamisel ja/või arendamisel 1 aastat viimase 5 aasta jooksul. Andmed esitada lisa 1 CV vormil;
   3. Täiskasvanute koolituste ja/või avalike ettekannete läbi viimise kogemus viimase 5 aasta jooksul. Andmed tuleb esitada lisa 1 CV vormil.
2. **Täpsemad nõuded ja koolitaja õppes osaleja hindamiskriteeriumid** 
   1. Konkursil osaleja poolt esitatud dokumentides peab sisalduma:
      1. CV (lisa 1 vormil), kus on kirjeldatud punktis 4 ja punktis 5.5 toodud nõuded.
      2. Motivatsioonikiri (lisa 2 vormil),kus on kirjeldatud järgmisi aspekte:
         1. **Oskused ja kogemused, mis põhjendavad ära sobivuse täiendkoolituste läbi viimiseks;**
         2. Milline on pakkuja motivatsioon koolitajaks olemisel ning võimekus panustada ajaliselt ja vaimselt;
         3. Millist lisandväärtust annab koolitaja õppes osalev isik enda valdkonnale RFK koolituste läbi viimisega.
   2. Konkursi korraldaja hindab osalejaid RFK koolitajate õppesse saamiseks punktis 5.5 välja toodud hindamiskriteeriumite alusel.
   3. Maksimaalne võimalik koolitajate õppe konkursil osalevale isikule antav punktide arv on 100. Konkursil osaleja hindamine toimub konkursi korraldaja poolt moodustatud vähemalt kolmeliikmelise komisjoni poolt nelja hindamiskriteeriumi alusel. Konkursil osaleja saab kriteeriumi punktiskaala alajaotuse raames seda enam punkte, mida paremini ta vastab alajaotuses esitatud kirjeldusele. Kriteeriumi koondhinne pakkumusele on hindamiskomisjoni liikmete poolt omistatud hinnete aritmeetiline keskmine.
   4. Koolitajate õppesse osutuvad valituks 23 inimest, kes on punktis 5.5 välja toodud hindamiskriteeriumite alusel enim punkte saanud.
   5. Koolitajate õppes osaleja hindamiskriteeriumid:

|  |  |  |
| --- | --- | --- |
| **Kriteerium** | **Punktide arv** | |
| 1. **Kogemus erialases töös standardiseeritud hindamisvahendite kasutamisest inimese toimetuleku ja/või funktsioneerimisvõime hindamisel (näiteks isikukeskse erihoolekande teenuse mudeli (ISTE) rakendamise kogemus, abi- ja toetusvajaduse või teenuse vajaduse hindamine sotsiaal- ja tervishoiu valdkonnas) (kuni 30 punkti)** 2. 1-5 aastat (10 punkti) 3. 6-10 aastat (20 punkti) 4. 11- … aastat (30 punkti) | **kuni 30 punkti** | **Kokku 100 punkti** |
| 1. **Varasemalt läbi viidud täiskasvanute koolitused ja/või avalikud ettekanded viimase 5 aasta jooksul (kuni 30 punkti)** 2. Kuni 26 akadeemilist tundi (10 punkti) 3. 27-78 akadeemilist tundi (20 punkti) 4. Alates 79 akadeemilisest tunnist (30 punkti) | **kuni 30 punkti** |
| 1. **Kogemus sotsiaal-, töö-, hariduse-, või tervisevaldkonna arendusprojektide käivitamisel või osalemisel (kuni 10 punkti)** 2. Kogemus on olemas (10 punkti) 3. Kogemus puudub (0 punkti) | **kuni 10 punkti** |
| 1. **Motivatsioonikiri (kuni 30 punkti)** 2. Osaleja oskused ja kogemused, mis põhjendavad ära sobivuse koolituste läbi viimiseks on täielikult ja sisuliselt kirjeldatud (10 punkti); on osaliselt kirjeldatud (5 punkti); ei ole kirjeldatud (0 punkti); 3. Osaleja motivatsioon koolitajaks olemisel ning võimekus panustada ajaliselt ja vaimselt on täielikult ja sisuliselt kirjeldatud (10 punkti); on osaliselt kirjeldatud (5 punkti); ei ole kirjeldatud (0 punkti); 4. Lisandväärtus, mida pakkuja annab enda valdkonnale RFK koolituste läbi viimisega on täielikult ja sisuliselt kirjeldatud (10 punkti); on osaliselt kirjeldatud (5 punkti); ei ole kirjeldatud (0 punkti) | **kuni 30 punkti** |

1. **Koolitajate õppe konkursil osalemise tähtaeg**

Konkursil osalemiseks tuleb esitada kõik nõutud dokumendid eesti keeles, isiku poolt digitaalselt allkirjastatuna, hiljemalt **28.06.2024 kell 12.00** e-posti aadressilkairit.viidalepp@tai.ee. Pärast nimetatud tähtaega esitatud dokumendid lükkab konkursi korraldaja tagasi.

1. **Selgitused**
   1. RFK koolitajate õppe sisu kohta saab selgitusi kirjalikul pöördumisel e-posti aadressil [kairit.viidalepp@tai.ee](mailto:kairit.viidalepp@tai.ee)
   2. Konkursi korraldaja vastutav isik vastab esitatud küsimustele kolme tööpäeva jooksul.
2. **Koolitajate õppe konkursil osalejate teavitamine otsustest.** 
   1. Hindamiskomisjon koguneb viie tööpäeva jooksul pärast konkursi tähtaja möödumist.
   2. Konkursil osalejale antakse hindamiskomisjoni otsusest teada kolme tööpäeva jooksul.
3. **Lisad**

**Lisa 1 – RFK koolitajate koolitusel osaleja CV**

**Lisa 2 – RFK koolitajate koolitusel osaleja motivatsioonikiri**

**Lisa 3 – RFK koolitajate koolitusel osaleja** **nõusolek RFK valdkonna täienduskoolituste pakkumuses osalemiseks**

# LISA 1 CV VORM: RFK koolitajate õppes osaleja CV[[1]](#footnote-2)



|  |  |  |  |  |  |
| --- | --- | --- | --- | --- | --- |
| **Konkursi korraldaja nimi:** | | | Tervise Arengu Instituut | | |
| **Konkursi nimetus:** | | | Osalejate leidmine RFK koolitajate õppesse | | |
| **Konkursil osaleja nimi:** | | |  | | |
| **Töökogemus:** | | |  | | |
| **Kogemus erialases töös standardiseeritud hindamisvahendite kasutamisest inimese toimetuleku ja/või funktsioneerimisvõime hindamisel (näiteks isikukeskse erihoolekande teenuse mudeli (ISTE) rakendamise kogemus, abi- ja toetusvajaduse või teenuse vajaduse hindamine sotsiaal- ja tervishoiu valdkonnas) (märgi sobiv variant ristiga!)** | | | | | |
| 1-5 aastat | 1-6 aastat | 6-10 aastat | | 11 aastat | Tööandja, tööülesanded, arendusprojekt | |
|  |  |  | |  |  | |
|  |  |  | |  |  | |
|  |  |  | |  |  | |
|  |  |  | |  |  | |
| **Varasemalt läbi viidud täiskasvanute koolitused ja/või avalikud ettekanded** | | | | | | |
| Läbi viimise aasta | | | | Pealkiri, maht (akadeemilised tunnid), sihtrühm | | |
|  | | | |  | | |
|  | | | |  | | |
|  | | | |  | | |
|  | | | |  | | |
|  | | | |  | | |
|  | | | |  | | |
| **Kogemus sotsiaal-, töö-, hariduse-, või tervisevaldkonna arendusprojektide käivitamisel või osalemisel (märgi sobiv variant ristiga!)** | | | | | | |
| Kogemus on olemas | | | | Kogemus puudub | | |
|  | | | |  | | |

# LISA 2 RFK koolitajate õppes osaleja MOTIVATSIOONIKIRI[[2]](#footnote-3)

|  |  |
| --- | --- |
| **Konkursi korraldaja**  **nimi:** | Tervise Arengu Instituut |
| **Konkursi nimetus:** | Osalejate leidmine RFK koolitajate õppesse |
| **Konkursil osaleja nimi:** |  |
| **Motivatsioonikiri** | |
|  | |

# LISA 3 RFK koolitajate õppes osaleja nõusolek RFK valdkonna täienduskoolituste pakkumuses osalemiseks

Konkursil osaleja kinnitab, et on tutvunud koolitajate õppe konkursiga ja esitab käesoleva sooviavaldusega nõusoleku osaleda peale RFK koolitajate õppe läbimist ja tunnistuse saamist RFK valdkonna täienduskoolituste pakkumuses.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/digitaalselt allkirjastatud/

1. CV võib vormistada ainult konkursi korraldaja poolt etteantud vormil. [↑](#footnote-ref-2)
2. Motivatsioonikirja võib vormistada ainult hankija poolt etteantud vormil. Motivatsioonikirjas peavad olema kirjeldatud konkursil osaleja oskused ja kogemused, mis põhjendavad ära sobivuse koolituste läbi viimiseks, osaleja motivatsioon koolitajaks olemisel ning võimekus panustada ajaliselt ja vaimselt; ning millist lisandväärtust annab osaleja enda valdkonnale RFK koolituste läbi viimisega. [↑](#footnote-ref-3)